కింగ్ నాగార్జున మంగళవారం అన్నపూర్ణ స్టూడియోస్లో మీడియాతో ముచ్చటించారు. 'రాజు గారి గది 2' చిత్ర ప్రమోషన్లో భాగంగా ఏర్పాటు చేసిన ఈ మీట్లో నాగార్జున అనేక విషయాలను మీడియాకి తెలియజేశారు. ముఖ్యంగా తనని 'శివ' చిత్రంతో హీరోగా నిలబెట్టిన వర్మ గురించి నాగ్ చాలా ఆసక్తికరమైన విషయం తెలిపాడు. త్వరలో రామ్గోపాల్ వర్మతో ఓ మూవీ చేయబోతున్నట్లుగా నాగ్ తెలిపాడు. ''శివ కథ చెప్పినట్టుగానే వర్మ ఈ మధ్య ఒక అద్భుతమైన స్టోరీ చెప్పాడు. షాక్ అయ్యా! అన్ని పర్ఫెక్ట్ గా కుదిరితే వర్మతో మూవీ చేస్తానంటూ'' నాగ్ తెలిపాడు. షాక్ అయ్యేంత గొప్ప స్టోరీతో పాటు, శివ కథలా అంటూ నాగ్ చెబుతాన్నడంటే గ్యారంటీగా ఈ మూవీ సెన్సేషన్ అవ్వడం ఖాయం.అలాగే నాగ్ మరో విషయంపై కూడా స్పష్టతనిచ్చాడు. నానితో మల్టీస్టార్ మూవీపై నాగ్ క్లారిటీ ఇచ్చాడు. ''నాని నటనంటే నాకు చాలా ఇష్టం. అన్ని కుదిరితే నానితో కలిసి అతి త్వరలోనే సినిమా చేసే అవకాశం ఉంది. ఈ చిత్రాన్ని శ్రీరామ్ ఆదిత్య డైరెక్ట్ చేస్తాడు'' అంటూ నానితో మూవీ గురించి తెలిపాడు నాగ్. కాబట్టి అన్నీ కుదిరితే నాగార్జున రెండు చిత్రాలు అతి త్వరలో ప్రారంభం అయ్యే అవకాశం అయితే ఉంది.
king nagarjuna mangalavaaram annapurna studioslo meediatho muchatinchaaru. 'raju gaari gadi 2' chitra pramoshanlo bhagamga erpaatu chesina ee meetlo nagarjuna aneka vishayaalanu mediaki teliyajesaaru. mukhyamgaa tanani 'shiva' chitramtho heeroga nilabettina varma gurinchi nag chala aasaktikaramaina vishayam telipaadu. twaralo ramgopal varmatho oo moovee cheyabotunnatluga nag telipaadu. ''shiva katha cheppinattugaane varma ee madhya oka adbhutamaina story cheppaadu. shak ayya! anni perfect gaa kudirithe varmatho moovee chestaanantu'' nag telipaadu. shak ayyenta goppa storitho paatu, shiva kathalaa antuu nag chebutannadante garantiga ee moovee sensation avvadam khayam.alaage nag maro vishayampai kuudaa spashtatanichaadu. naanitho multiestar mooveepai nag clarity ichadu. ''naani natanante naaku chala ishtam. anni kudirithe naanitho kalisi athi twaralone sinima chese avakaasam undi. ee chitraanni sriram aaditya direct chestaadu'' antuu naanitho moovee gurinchi telipaadu nag. kabatti annee kudirithe nagarjuna rendu chitraalu athi twaralo praarambham ayye avakaasam ayithe undi.